Cesarhanmun/geonobi-data huggingface dataset:
地名: 鴻山 (忠清道, 縣（監）)
年: 1832.0

○禮曹, 以各式年京外忠、孝、烈狀報政府分等抄啓。 孝子旌閭秩。
                【京居故奉事金載健, 故學生尹滋榮, 水原府故嘉崔一晃, 開城府故進士全聖賓, 故武及第文基永, 故士人文尙穆、李瀁春, 公州故府使閔鎭綱, 鴻山故士人康世郁, 燕歧故士人柳始采, 谷城故士人安孝天, 咸平故士人安鳳胤, 全州故士人崔性全, 善山故嘉善姜允河, 安東故進士金正根, 三嘉故士人金時卿, 橫城故士人徐繼聖, 兔山故學生朴泰謙, 白川贈參議李益采, 平山故學生徐景裕, 平壤故士人金得南, 其弟得昌, 咸興故學生朴尙裕, 故五衛將李光福, 慶興閑良鄭陞九, 安邊故士人崔鎭弘。】
              孝女旌閭秩。
                【南平故士人吳柱學女十二歲兒。】
              孝婦旌閭秩
                【京居故校理李允謙妻趙氏, 春川故士人林壽崗妻金氏, 海州故士人吳載顯妻李氏。】
              烈女旌閭秩
                【京居故通德郞許澍妻柳氏, 故及第申弼朝妻李氏, 故士人李寅衡妻林氏, 故學生柳昶妻李氏, 故學生蔡東秀妻權氏, 故輔德李敬參妻申氏, 故學生金履休妻李氏, 故進士李鍾九妻南氏, 水原府故士人宋洛秀妻鄭氏, 江華府故劉聖弼妻李氏, 開城府故士人林挺㠎妻林氏, 故學生高命巖妻金氏, 故士人張漸秀妻李氏, 牙兵崔重玉妻裵姓, 高陽故士人兪益煥妻李氏, 故士人鄭遂觀妻李氏, 龍仁良人崔在寬妻金姓, 金浦故學生梁鍾五妻安氏, 始興故學生張錫泰妻李氏, 永平故士人金義孝妻李氏, 南陽故士人尹惟懋妻洪氏, 安山故士人李昹永妻柳氏, 長湍故士人朴壽泓妻黃氏, 竹山故士人崔學周妻權氏, 公州故士人李晶遠妻吳氏, 故生員韓得衍妻朴氏, 西原故士人宋一琦妻鄭氏, 洪州故士人李鵬浩妻金氏, 槐山故士人李獻圭妻朴氏, 牙山故學生金昌漢妻姜氏, 光州故士人朴性立妻李氏, 古阜故士人金允文妻李氏, 故士人李文邦妻盧氏, 故士人金瓚榮妻宋氏, 同福故貢生吳時炫妻金姓, 扶安故士人金豐夏妻朴氏, 泰仁故士人金道益妻權氏, 高山故士人鞠致權妻任氏, 南平故士人吳柱學妻金氏, 羅州故士人鄭榮裕妻廉氏, 綾州故士人裵舜祐妻吳氏, 安義故士人林翰臣妻朴氏, 咸陽贈參判權壽龍妻姜氏, 慶州故士人金聲極妻孫氏, 晋州故士人曺玧妻李氏, 大丘故鄕吏李恒彦妻洪姓, 故士人鄭匡一妻宋氏, 善山故業儒朴元澤妻朴姓, 三嘉故士人金時卿妻鄭氏, 禮安故士人李晩徽妻李氏, 安東故鄕吏金昌裕妻徐姓, 狼川故閑良張豐薰妻朴姓, 平海故幼學南泰陽妻車氏, 洪川故士人朴潤亨妻朴氏, 故學生李根鳳妻宋氏, 橫城故士人徐繼聖妻盧氏, 贈參議徐禮元未筓女, 故士人鄭俊濟妻金氏, 原州故士人崔允濟妻李氏, 黃岡故士人洪泰奎妻趙氏, 故士人趙錫瑨妻安氏, 谷山故士人金璘錫妻孫氏, 海州故士人申在一妻金氏, 故士人李時龍妻鄭氏, 故士人全時潤妻金氏, 江界故良人李泰龍妻朴姓, 義州故士人李大洽妻韓氏, 故士人獨孤籌妻崔氏, 泰川故士人金圭佰妻白氏, 价川故士人金利徵妻金氏, 平壤故士人朴道常妻李氏, 成川故士人李黯錫妻張氏, 德源故士人康履琥妻鄭氏, 北靑故學生鄭泰邦妻安氏, 穩城故良人金景佐妻張姓, 安邊閑良申益愼妻李姓, 故士人崔鎭弘妻鄭氏, 咸陽故士人朴昌建妻金氏, 厚州故士人許任妻崔氏, 洪原故士人金允恒妻姜氏。】
              節婦旌閭秩
                【益山故士人蘇全妻閔氏, 慈山
                  朴氏女。】
              忠婢旌閭秩
                【三陟私婢昌分。】
              忠臣贈職秩。
                【蔚山故通政李應春, 其子故訓鍊正承金, 倭變時父子倡義, 應春戰死於開雲浦, 承金多効功績者也。 三嘉故副正金蘭孫, 倭變時倡義戰死於鳳城山下。 梁山故學生鄭好仁
                  倭變時, 入聖廟抱五聖位板而出, 因被俘, 在獄九年終不屈老也。】
              孝子贈職秩
                【京居故僉知崔尙裕, 開城府故士人韓泰鎭、洪禹績、全氣大、韓敬儀, 陽城故學生徐命埰, 麻田故進士鄭贇, 陽智故學生高履明, 加平故學生朴廵, 龍仁故學生吳命喆, 驪州故參奉具圭錫, 長湍故士人李德潤, 安城故士人兪漢佑, 溫陽故士人金命性, 文義故士人金秋鎭, 燕跂故士人柳始明, 天安故士人李弼亨, 韓山故通德郞閔鈺, 其子故士人深, 木川故士人柳疇錫, 靈光故士人辛錫, 南原故學生李文冑, 古阜故士人金道器, 萬頃故士人任命恒, 故進士南宮&#x255AD;, 金堤故士人趙裕德, 長城故士人邊相賢, 全州故部將李馨遠, 故士人金運德, 安東故士人金始器, 故將仕郞申晫, 安義故士人林翰臣, 河陽故士人裵爾仁, 晋州故士人曺命勲, 尙州故學生成泰柱, 金山故處士李議峻, 春川故士人林壽崗, 原州故學生李漢傑, 海州故士人朴瑞東, 金川故士人沈景之, 長淵故學生姜翊周。】
地名: 堤川 (忠清道, 縣（監）)
年: 1460.0

○兵曹啓: "諸道諸驛革丞置察訪, 或幷一二三四道爲一道。 然驛路遼遠, 不得以時巡視。 且乘馹往來者, 謂爲一道, 不計遠近, 馳過數日程, 人馬俱困, 其弊不貲。 請以京畿及下三道諸驛量遠邇分道, 以京畿
              重林道所管仁川府
              重林驛ㆍ慶新驛、衿川縣
              盤乳驛、陽川縣
              南山驛、通津縣
              種生驛、富平府
              金輪驛、安山郡
              石谷驛, 同化道所管水原府
              同化驛ㆍ靑好驛ㆍ長足驛、南陽府
              海門驛、陽城縣
              加川驛、安城郡
              康福驛, 良才道所管衿川縣
              良才驛、廣州
              樂生驛、龍仁縣
              駒興驛ㆍ金嶺驛、竹山縣
              佐賛驛ㆍ分行驛、利川府
              阿川驛ㆍ吾川驛、陰竹縣
              留春驛ㆍ無極驛, 摠二十三驛合爲一道, 稱京畿左道, 以京畿左道察訪掌之。 忠淸道
              成歡道所管稷山縣
              成歡驛、天安郡
              新恩驛ㆍ金蹄驛、木川縣
              延春驛、淸州
              長命驛, 日新道所管公州
              日新驛ㆍ廣程驛ㆍ唯鳩驛ㆍ丹平驛ㆍ敬天驛、連山縣
              平川驛, 增若道所管沃川郡
              增若驛ㆍ加禾驛ㆍ土禾驛ㆍ順陽驛ㆍ化仁驛、懷德縣
              田民驛、永同縣
              會同驛、報恩縣
              原巖驛ㆍ含林驛、黃澗縣
              新興驛, 栗峯道所管燕岐縣
              金沙驛, 摠二十二驛合爲一道, 稱成歡道, 以增若道察訪掌之。 利仁道所管十驛、金井道所管十二驛、時興道所管五驛, 稱利仁道, 以本道察訪仍舊掌之。 栗峯道所管淸州
              栗峯驛ㆍ雙樹驛ㆍ猪山驛、鎭川縣
              台郞驛ㆍ長楊驛、文義縣
              德留驛、淸安縣
              時化驛, 連原道所管忠州
              連原驛ㆍ丹月驛、延豐縣
              安富驛ㆍ新豐驛、陰城縣
              用安驛ㆍ坎原驛、槐山郡
              仁山驛, 黃江道所管淸風郡
              黃江驛ㆍ水山驛ㆍ安陰驛、丹陽郡
              長林驛ㆍ令泉驛、永春縣
              吾賜驛、堤川縣
              泉南驛, 摠二十七驛合爲一道, 稱栗峯道, 以京畿、忠淸右道察訪掌之。 全羅道
              獒樹道所管二十五驛內, 南平縣
              廣里、吾林兩驛割屬永保道, 永保道所管二十驛內, 長城縣
              (丹嚴驛)
                  〔丹巖驛〕
                
              、茂長縣
              靑松驛割屬蔘禮道。 慶尙道
              安奇道所管寧海府
              寧陽驛ㆍ柄谷驛、盈德縣
              酒登驛ㆍ南驛, 長守道所管淸河縣
              松羅驛、興海郡
              望昌驛、迎日縣
              大松驛、長鬐縣
              大峯驛、慶州
              朝驛ㆍ六驛, 黃山道所管慶州
              奴谷驛ㆍ仇於驛、蔚山郡
              富平驛ㆍ肝谷驛, 摠十四驛合爲一道, 稱松羅道, 新置察訪掌之。 幽谷道所管十九驛、長守道所管十二驛合爲一道, 稱長守道, 以本道察訪仍舊掌之。 金泉道所管十六驛、沙斤道所管十五驛合爲一道, 稱沙斤道, 以本道察訪仍舊掌之。 召村道所管二十五驛、自如道所管十三驛合爲一道, 稱召村道, 以本道察訪仍舊掌之。 黃山道所管十驛、省峴道所管十五驛合爲一道, 稱黃山道, 以本道察訪仍舊掌之。 昌樂道所管七驛、安奇道所管十二驛, 合爲一道, 稱安奇道, 以本道察訪仍舊掌之。" 從之。
地名: 堤川 (忠清道, 縣（監）)
年: 1478.0

○命議昌原君
              晟罪。 月山大君
              婷、密城君
              琛議: "世宗祖, 益寧君
              
                
              坐割勢其奴, 付處堤川縣。 今晟所爲, 慘酷甚於益寧, 且親問時不輸情, 三司郞廳承傳搜其家, 晟又拒不納, 不敬莫大。 請收職牒, 遠方付處。" 領議政鄭昌孫、上黨府院君
              韓明澮、左議政沈澮、領中樞府事金國光、吏曹參判申瀞、兵曹參判朴楗、禮曹參判金永濡、戶曹參判金順命、漢城府右尹沈瀚議: "益寧君只以奴子割勢, 付處外方, 今晟之罪, 甚於益寧。 昔漢
              文帝時, 淮南王
              長爲母讎殺審食其詣闕自首, 帝傷其志爲親不之罪, 其後謀叛, 遠配蜀道死, 帝悔甚。 當初帝若明正其罪, 則後必不至於叛。 大抵人情無所懲於前, 則無所戒於後。 今若不重論, 則後陷大罪, 處置爲難。 請收職牒, 遠方付處。" 領敦寧府事盧思愼議: "昌原君
              晟罪雖重, 非關宗社, 且尊屬至親, 不可盡律。 議者皆謂: ‘宜外方付處’, 臣意以爲晟年少性剛, 若在外方, 出入無防, 多行不義, 守令亦不得禁。 若嚴加禁防, 有(同)
                〔司〕
              拘囚, 或憂憤成疾, 至如意外變故, 亦未可知。 昔淮南王謀叛, 文帝遠徙於蜀, 道死, 文帝痛哭大悔, 斬將送者。 其時議者至有欲斬丞相御史, 以謝天下者。 淮南謀叛, 文帝尙且如此, 晟之罪不至於此, 只收職牒, 令在家自警, 其於親親王法, 庶幾兩得矣。" 左贊成尹弼商、判中樞府事李克培、吏曹判書姜希孟、左參贊任元濬議: "晟罪涉不敬, 不宜在輦轂之下, 然年少性剛, 若配遠方, 淮南厲王之事, 亦可慮也。 宜罷職, 竝家眷置諸畿縣, 帶率人口亦令從約, 使所在官繼給廩餼, 使之動心忍性何如?" 兵曹判書魚有沼、雞林君
              鄭孝常、工曹判書梁誠之、漢城府判尹魚世恭、戶曹判書尹欽、禮曹判書李承召、刑曹判書尹繼謙議: "晟非徒擅殺人, 不敬之罪亦大, 請收職牒, 外方付處。" 刑曹參判李克均議: "世宗朝, 益寧以奴子割勢, 外方付處, 今昌原事, 據此例猶可也。 然臣謂益寧稍識事理, 且知己罪, 昌原則不然。 衆證明白, 而猶諱不服, 其心必以謂世祖親子ㆍ殿下至親, 徒恃此而不識禮義之重。 今以法論不少寬假, 則心懷怨憤, 傷恩莫大。 昔漢
              文帝時, 淮南王以高帝少子, 恃親且寵, 漸益驕竟至謀叛, 丞相ㆍ宗正ㆍ御史等請處蜀郡, 袁盎諫曰, ‘淮南爲人性剛, 今暴折之, 卒逢霧毒病死, 陛下有殺弟之名’, 帝終不聽, 淮南竟不食道死, 文帝傷悼, 卽斬將送者, 然帝恨未釋。 況昌原年少, 性本剛悍, 於其配所萬有不意之事, 則其不爲聖德之累乎? 臣意謂於京家高其藩垣, 約其婢僕, 節其酒食, 使不至傷生, 待其自艾, 則於情法似得, 不然則於城外別置爲便。" 大司憲李繼孫ㆍ大司諫金自貞ㆍ執義李則ㆍ司諫慶俊ㆍ掌令朴叔達ㆍ持平李世匡ㆍ獻納金塊ㆍ正言成聃年議: "晟之罪惡雖重, 然非關宗社, 收職牒置之遠方爲便。 但晟性本狂暴, 輦轂之下尙如此, 處外而若無防禁, 則必縱恣無忌, 陷於大罪, 殿下雖欲保全, 不可得也。 須嚴立禁防, 使不得任情出入, 交通雜人。" 上從思愼議。
地名: 堤川 (忠清道, 縣（監）)
年: 1506.0

○朴元宗等啓曰: "廢世子及昌寧、陽平等, 近在城外, 未爲穩當。 擇幽僻郡邑安置, 官給其食, 禁雜人出入。" 傳曰: "可。" 僉啓曰: "&#x29507;
              旌善、仁
              遂安、誠
              堤川、敦壽
              牛峯, 竝於官家近處置之, 高其垣墻, 常令鎖閉。 凡出納衣食等物, 令官人監掌。 其支供, 以所在官倉之米, 炊爨, 使其官奴婢, 又令軍士、守直有無事, 守令每月季, 報觀察使。" 傳曰: "依啓。"
地名: 堤川 (忠清道, 縣（監）)
年: 1507.0

○忠勳府堂上柳洵、柳子光、朴元宗、柳順汀、成希顔等, 率諸勳臣堂上, 詣賓廳啓曰: "朴耕、金公著等謀事, 未發之前, 適有告者, 故推覈得實, 專是國有福慶而然也。 大事若遲緩推問, 則未可得情, 日以外間危懼, 故遽爾畢推。 臣等退而深思之, 朴耕等謀害大臣之後, 不知又將有何意也, 至爲寒心。 定罪時, 因怱卒擬律輕歇, 未滿厥罪, 請加罪。 金陵守
              金山本來交結朝士, 無日不會, 且昨日, 有一被罪宰相, 宿話于其家, 今若窮推其人, 則必至蔓延, 大獄將起。 卽位未久, 人心未固, 不可使中外危惑。 請勿推其人, 而只論罪金陵守, 則其交結金陵守者, 皆當改心易慮, 自知戒懼矣。" 傳曰: "所啓當矣。 然業已定罪, 今若加罪, 則無已太過乎?" 更啓曰: "加罪甚當, 故臣等敢來啓耳。" 傳曰: "其議加罪。" 卽議啓曰: "朴耕、金公著妻子爲奴, 籍沒財産, 李長吉
              濟州安置, 柳崇祖
              巨濟付處, 李繼孟
              珍島付處, 金勘削勳籍, 錦山付處, 鄭眉壽削勳籍, 蔚珍付處, 金陵守
              堤川付處, 何如?" 上皆從之。
地名: 堤川 (忠清道, 縣（監）)
年: 1522.0

○憲府啓曰: "宜城尉
              南致元事,
                【前以潛引宮女, 使之出私第, 通奸被罪。 後以打殺其奴, 被罪。】
               雖久而所犯甚大, 不可輕敍。 昆陽守
              河, 其四寸妹夫李宗翼以爲通其妻。 其終雖發明, 然與四寸妹混處, 或飮酒過度; 或戲雙陸, 其行不善, 不可敍用。
                【昆陽守, 不以此被罪, 而辛巳十月十六日, 重囚拿來時, 雖切親不得聚看, 而迎秋門外數多屯聚, 被罪, 故上命敍用, 臺諫意誤以爲, 以此事被罪, 而敍用也。】
              
              金蘭副正
              祐孫,
                【第三子舜年爲同生, 兄登水副正繼後, 堤川君妻死, 守喪, 堤川君死, 詐稱亡父遺書, 使舜年不爲喪服, 謀欲廢嫡。】
               宗簿寺推考論罪, 得其當矣, 其後, 義禁府分揀, 而宗簿寺又因此, 而釋其罪, 失其當矣。 本府時方推覈, 請勿敍用。 黃汝獻則旣被動搖臺諫之罪, 而未過三朔, 還授職牒, 政令煩數, 請勿給職牒。"
                【汝獻以憲府所推撲殺私奴哲同者安涵父彦邦, 前銜朝官, 依法啓移義禁府推斷, 而尹殷輔則與邦彦族親, 鄭應獜則必有其由, 皆有情移送, 以此喧說, 動搖臺諫。】
               傳曰: "宜城尉被罪非一度, 故臺諫啓之。 前亦敍用, 而臺諫啓止。 然駙馬, 非朝官例, 使之不失其祿。 先王駙馬久失其祿, 未安, 故敍用也。 昆陽守不以此被罪, 以他事被罪, 故命敍用, 而今以此事勿敍, 似未便。 金蘭副正, 前者以其上言, 釋其罪, 故命敍用, 然憲府今方推覈, 則姑勿敍用可也。 黃汝獻, 予亦知其被罪之未久也。 但其罪, 只可罷職, 而收職牒似過, 故還授之。 旣命給, 而又命收之, 則是亦政令煩數也。"
地名: 堤川 (忠清道, 縣（監）)
年: 1593.0

○經略移咨: 大槪, 本國八道之中, 某道、某邑, 倭奴盡數占據; 某道上犯; 某道未犯; 某處某道, 全未入境, 逐一備細, 開寫明白, 咨復施行。 回咨曰: ‘如平安道
              平壤府城ㆍ中和ㆍ祥原等郡, 俱經焚蕩占住。 寧邊ㆍ肅川ㆍ成川ㆍ定州ㆍ安州ㆍ龜城ㆍ朔州ㆍ昌城ㆍ義州ㆍ江界等府鎭、德川ㆍ順川ㆍ熙川ㆍ雲山ㆍ嘉山ㆍ郭山ㆍ宣川ㆍ鐵山ㆍ龍川ㆍ渭原ㆍ碧潼ㆍ博川ㆍ理山ㆍ寧遠ㆍ慈山ㆍ价川等郡、甑山ㆍ咸從ㆍ江西ㆍ永柔ㆍ龍崗ㆍ三和ㆍ順安ㆍ江東ㆍ三登ㆍ陽德ㆍ孟山ㆍ泰川ㆍ殷山等縣, 俱賊未入境。 黃海道
              黃州ㆍ海州ㆍ瑞興ㆍ平山ㆍ豐川等府鎭、鳳山ㆍ谷山ㆍ遂安ㆍ信川ㆍ安岳ㆍ載寧ㆍ白川等郡、新溪ㆍ牛峯ㆍ文化ㆍ松禾ㆍ長淵ㆍ瓮津ㆍ康翎ㆍ殷栗ㆍ江陰ㆍ長連ㆍ兎山等縣, 俱經焚蕩占住。 只延安府一城, 守臣固守, 奮勇拒敵, 賊遂大挫而去。 京畿
              廣州ㆍ驪州ㆍ坡州ㆍ楊州ㆍ水原ㆍ富平ㆍ利川ㆍ仁川ㆍ長湍ㆍ南陽等府鎭、楊根ㆍ豐德ㆍ加平ㆍ安山ㆍ朔寧ㆍ安城ㆍ麻田ㆍ高陽等郡、龍仁ㆍ振威ㆍ永平ㆍ陽川ㆍ金浦ㆍ砥平ㆍ抱川ㆍ積城ㆍ果川ㆍ衿川ㆍ通津ㆍ交河ㆍ漣川ㆍ陰竹ㆍ陽城ㆍ陽智ㆍ竹山等縣, 俱經焚蕩, 亦有占據。 江華ㆍ喬桐等府縣, 俱賊未入境。 江原道
              原州ㆍ淮陽ㆍ襄陽ㆍ春川ㆍ三陟ㆍ江陵ㆍ鐵原等府鎭、通川ㆍ平海ㆍ旌善ㆍ高城ㆍ扞城ㆍ寧越ㆍ平昌ㆍ等郡、金城ㆍ蔚珍ㆍ歙谷ㆍ伊川ㆍ平康ㆍ金化ㆍ狼川ㆍ洪川ㆍ楊口ㆍ橫城ㆍ麟蹄ㆍ安峽等縣, 俱經賊患, 亦有占住。 慶尙道
              慶州ㆍ星州ㆍ安東ㆍ昌原ㆍ金海ㆍ密陽ㆍ善山ㆍ大丘ㆍ東萊等處府鎭、草溪ㆍ蔚山ㆍ梁山ㆍ淸道ㆍ醴泉ㆍ永川ㆍ興海ㆍ金山ㆍ咸安ㆍ陜川等郡、慶山ㆍ固城ㆍ巨濟ㆍ義城ㆍ泗川ㆍ鎭海ㆍ開寧ㆍ三嘉ㆍ高靈ㆍ宜寧ㆍ河陽ㆍ龍宮ㆍ彦陽ㆍ漆原ㆍ仁同ㆍ聞慶ㆍ咸昌ㆍ知禮ㆍ玄風ㆍ軍威ㆍ比安ㆍ義興ㆍ新寧ㆍ靈山ㆍ昌寧ㆍ機張ㆍ熊川等縣, 俱經焚蕩, 占住。 靑松ㆍ寧海等府、榮川ㆍ豐基ㆍ咸陽等郡、南海ㆍ盈德ㆍ居昌ㆍ奉化ㆍ河東ㆍ淸河ㆍ安陰ㆍ丹城ㆍ禮安ㆍ迎日ㆍ長鬐ㆍ眞寶等縣, 俱賊未入境。 只晋州一城, 本鎭官固守拒賊, 斬殺甚衆, 賊遂遁歸。 咸鏡道
              安邊ㆍ德原ㆍ鍾城ㆍ慶興等府鎭、文川ㆍ高原ㆍ三水ㆍ端川等郡、洪原ㆍ利城ㆍ明川等縣, 俱經賊患, 亦有占住去處。 忠淸道
              忠州ㆍ淸州等鎭、淸風ㆍ丹陽ㆍ槐山等郡、文義ㆍ堤川ㆍ懷德ㆍ延豐ㆍ陰城ㆍ淸安ㆍ鎭川ㆍ永春ㆍ報恩ㆍ永同ㆍ黃澗等縣, 俱經焚蕩, 亦有占住。 公州ㆍ洪州等鎭、林川ㆍ泰安ㆍ韓山ㆍ舒川ㆍ沔川ㆍ天安ㆍ瑞山ㆍ沃川ㆍ溫陽等郡、鴻山ㆍ德山ㆍ平澤ㆍ稷山ㆍ定山ㆍ靑陽ㆍ恩津ㆍ懷仁ㆍ鎭岑ㆍ連山ㆍ尼山ㆍ大興ㆍ扶餘ㆍ石城ㆍ庇仁ㆍ藍浦ㆍ結城ㆍ保寧ㆍ海美ㆍ唐津ㆍ新昌ㆍ禮山ㆍ木川ㆍ全義ㆍ燕歧ㆍ靑山ㆍ牙山等縣, 俱賊未入境。 全羅道
              珍山ㆍ錦山等郡, 龍潭ㆍ茂朱等縣, 俱被焚掠外, 羅州ㆍ光州ㆍ南原ㆍ長興ㆍ順天ㆍ潭陽ㆍ濟州等府鎭、寶城ㆍ益山ㆍ古阜ㆍ靈巖ㆍ珍島ㆍ淳昌ㆍ金堤ㆍ礪山ㆍ靈光ㆍ樂安等郡、昌平ㆍ臨陂ㆍ萬頃ㆍ金溝ㆍ綾城ㆍ光陽ㆍ龍安ㆍ咸悅ㆍ扶安ㆍ咸平ㆍ康津ㆍ玉果ㆍ高山ㆍ泰仁ㆍ沃溝ㆍ南平ㆍ興德ㆍ井邑ㆍ高敞ㆍ茂長ㆍ務安ㆍ同福ㆍ和順ㆍ興陽ㆍ海南ㆍ求禮ㆍ谷城ㆍ長城ㆍ珍原ㆍ雲峯ㆍ任實ㆍ長水ㆍ鎭安ㆍ大靜ㆍ旌義等縣, 俱賊未入境。 只全州府一城, 賊至城外, 望見守備完固, 不犯而退。
地名: 堤川 (忠清道, 縣（監）)
年: 1600.0

○乙巳/兩司合司啓曰: "前兵曹判書洪汝諄, 特一戾氣所鍾, 陰險猜忌, 貪婪縱恣, 乃其平生題目, 其所長, 則攻擊搏噬, 傷人害物而已。 主兵僨事之罪, 開釁網利之狀, 姑置勿論, 請以近日擅國亂政者言之, 脅制東銓, 恣行兇臆, 姻婭親戚, 布列中外。 如李忠可之林川, 李得可之長淵, 尹堅鐵之堤川, 宋裕祚之殷栗, 梁思行之稷山, 鄭應鐸之臨陂, 鄭休復之高城, 李慶祿之砥平, 李慶祚之保安, 洪泳之橫城, 洪澯之監役, 除拜於數月之內。 臣等耳目所未及者, 亦不可一二計。 銓曹, 一國之公選, 而旣以具義剛爲郞, 又欲以權縉次義剛, 洪湜次權縉、尹宖, 欲使朝家政柄, 不歸於其親, 則必歸於其黨, 其無忌憚, 可以知矣。 嘗欲圖台鼎, 而山海不許卜相, 故百計搆捏, 思所以中傷之, 及鄭琢爲相, 則急於自爲, 使尹宖不議於公席, 而自家通簡以劾之。 自古大奸巨猾, 擅弄威福, 未有如汝諄者也。 若使汝諄, 久據朝著, 益肆其手段, 而醞釀其禍胎, 則必至於主勢日孤, 權柄下移, 國事有不可言者矣。 旣遞之後, 安坐其家, 日聚私黨, 搆成網打之章, 使權縉書之, 嗾一無賴, 假儒名以呈之, 其欺君父陷士類, 此其肝肺之已露者也。 三司章上之日, 道路相慶, 朝野懽呼, 翰苑、太學之書, 四館、六部、殿中各司之疏, 相繼而上, 人心之共憤, 衆怒之齊發, 於此可見, 而聖明之必欲曲全者, 抑何意歟? 以一汝諄之故, 而離一國之心, 激難犯之怒, 是可謂快示好惡之正乎? 至如尹宖, 則有人類難容之惡, 爲一世所棄者久矣。 發迹權門, 遽通淸籍, 入臺之日, 輒肆獰險。 李慶千嘗言其隱慝, 則加以惡名而擊之, 朴慶新偶論其所失, 則托以他罪而中止, 欲去李惺而引權縉, 則自搆啓草, 排衆議而擊之。 其所畜妾, 文川官婢也。 李瑩爲其郡守, 欲刷其婢, 故以私憾而劾之。 嘗刦奪趙侃奴婢, 而反懼其議己, 故汰去翊衛之官, 以箝其口。 如李忠一之無罪, 而以宿怨陷之, 朴乃成之有職, 而以私怒杖之。 此等兇狀, 在人耳目, 其他醜行, 難以悉數。 權縉之喜事浮薄, 固不暇論, 而忘其父讐, 奴事奸魁, 身方被劾, 手寫兇疏, 筆迹昭著, 天監難誣。 是可忍也, 孰不可忍也? 柳熙緖, 素性兇悖, 濟以貪縱, 趨權附勢, 笑罵從他, 反覆交構, 爲鬼爲蜮, 至於政席隨參, 只管出納, 而干預除拜, 略不顧忌, 其心不過奉行汝諄而已。 凡此三人, 結爲心膂, 汝諄之陰謀秘計, 無不與知, 汝諄之虐焰鷙氣, 無不贊成。 臣等請罷, 亦從末減, 而王法不加, 職名猶在, 銀臺淸貫、玉署華銜, 尙付於負罪之人, 此臣等所以瀝血籲呼者也。 聖明之慮其蔓及, 實出於不欲騷擾, 而臣等所論, 亦擧其尤甚者耳。 公議至嚴, 衆情難遏。 臣等不得不言, 而殿下亦不得容貸之也。 請洪汝諄削奪官爵, 門外黜送, 副修撰尹宖, 罷職不敍, 修撰權縉、都承旨柳熙緖, 竝命罷職。" 答曰: "洪汝諄, 已爲罷職。 餘人不可延及之意, 前已言之, 不宜騷擾。 守令等事, 銓曹所爲, 當咎銓曹。 設使洪汝諄親戚, 或所識之人, 若可用者, 則非不可用也。 憲府當初, 洪汝諄, 只請削職, 又從而請門外黜送。 尹宖, 初則只請罷職, 而今又以不敍請之。 其人等所啓後, 又加作罪乎? 漸加等其罪, 是何意也?"
地名: 堤川 (忠清道, 縣（監）)
年: 1628.0

○憲府啓曰: "江華圍籬, 別遣內官、別將以守之, 所以防外人交通之患也。 斗立之招, 有柳孝立奴子, 上年十月, 持書札, 還到堤川之說。 其置之尋常, 不嚴守直之狀, 誠極駭愕。 請鞫內官及別將。" 諫院亦以此論之, 上從之。
地名: 堤川 (忠清道, 縣（監）)
年: 1701.0

○甲戌/執義兪命雄、掌令尹憲柱、持平李東彦啓曰: "臣等見故進士韓碩遇妻李氏呈狀, 以爲其夫同生兄碩運, 以其子祐錫之喪, 謂出於碩遇墓奴朋見之埋兇詛呪, 又以李氏與其女壻指嗾墓奴, 作爲蠱變, 誣訴忠州官, 致令自巡營移文京兆, 有捉送之擧, 不勝冤痛, 有此親呈。 請令移訟京獄, 雪此至冤云。 雖未知其間實狀之如何, 而碩運於李氏, 旣是嫂叔之間, 若使李氏蠱殺祐錫, 則自有邦刑, 如其反是, 碩運之誣陷寡嫂於死地, 係是人倫莫大之變。 請堤川幼學韓碩運及韓碩遇、墓奴朋見, 竝移致京獄, 與李氏及其女壻, 一體囚禁, 明覈虛實, 以正倫紀之罪。 頃年坤位光復, 倫彝復正之後, 爲人臣子者, 敢容他議於其間, 則罪干名義, 律嚴春秋, 而甲戌以後, 壞綱亂倫之議, 接踵而起, 朴萬鼎、朴涏等相繼投疏, 或以爲別立所處之宮號, 稍存供奉之儀節, 或以爲竝后逼尊之嫌, 乃是常時守經之論, 安可膠守常制, 不思處變之道, 至請其別立名號。 噫! 母事一人, 國無二尊, 名位大定, 等威至嚴, 則后妃、嬪御之分, 固不敢紊亂僭逼, 而萬鼎等別創悖亂無倫之說, 以闖試不敢議之地。 此輩非不知禮經、史乘, 本無可倣, 義理、典章, 俱無可據, 而窺探天意, 圖亂坤紀, 祗緣懲討之不早, 防杜之不豫, 終使鳳徵之疏, 假托服制, 復提供奉之前說。 若究其根委, 則無非萬鼎輩所倡始。 其在正分討罪之義, 不可置之, 請前輔德朴萬鼎、前校理朴涏竝命中途付處。" 答曰: "依啓。"
地名: 堤川 (忠清道, 縣（監）)
年: 1755.0

○刑訊林國薰, 國薰供: "志父子之與京人相親者, 臣不知, 而夏徵曾與志相親, 夏徵在羅州時, 志之子常在衙中。 鄕人相親者林徵遠, 而柳鳳輝之族柳尙轉及尙轉之子鳳泰, 亦往來志家矣。 京人李姓字濟伯者, 亦與志相親, 庚午年臣來京中志家時, 濟伯來觀其酬酢, 似親密矣。 其時坐客, 則希哲妻娚李姓人也, 臣留希哲家數日, 而兩李數來矣, 希哲妻娚兄弟輪回往來, 而其中名明祚爲李普昱繼子者, 在羅州時相親往來矣。 今番金溝道中, 孝植以爲, ‘吾則知掛書幾微’ 云矣。" 濟伯, 蓋師尙孫修敬也。 國薰又供: "所謂尹修撰, 不知其名, 所謂序文, 不知其意, 而題則《夢錦堂序》, 夢錦, 是志之堂號也。 所謂夏徵之壻, 夏徵喪妻時, 來志家矣, 志聞馬虎之災無憂喜, 而曾有星隕, 故志以爲 ‘此天鼓星也, 壬辰年前有此變, 今聞有此變, 年數若滿, 則亦必有亂, 若有亂, 則吾必放還’ 云矣。 務安
              玉山洞居尹哥兩班, 名不知年近六十, 善推數, 曾來羅州謂臣曰, ‘某年, 朝廷必有變, 彼此間一邊人, 必多死’ 云, 故臣以此言于光哲, 則光哲頗有喜色。" 國薰又供: "嘗往志家, 則志以爲, ‘忠淸道多失火藥, 故有騷屑’ 云, 仍言秘記中語, 渠必有意而言矣。 志嘗傷腰病臥, 曰, ‘吾之不死誠不緊, 但欲久生, 覽時人之出場’ 云, 此蓋引用屈原遠遊賦之意也。 志又以爲 ‘時勢漸非, 彼此相合, 吾則永塞之外, 無他道’ 云, 光哲則以爲 ‘京中人心、世道, 無可爲’ 云矣。 志之妾, 卽羅允學之婢, 允學亦與志相親。 光哲稱以山訟, 昨年上京, 而兄弟離其老父, 一年不歸, 事涉殊常。" 國薰又供: "李萬江謫中, 與志書札往復之狀, 臣亦知之矣。" 國薰
              尹應振面質。 國薰曰: "汝往來羅州時, 言吾身數三年不好, 又言某年一邊人多死云, 故吾曰 ‘某邊耶’, 汝曰 ‘某邊’ 而方來某年, 或後某年, 有此事矣, 光哲推數, 曾聞光哲之言, 因人爲之云矣。" 應振曰: "只言汝之身數, 某年不好而已, 元無一邊人多死之說矣。" 問光哲, 光哲供: "臣求序文於尹尙白, 尙白製給矣, 所謂箕叟
              尹得九之字, 卽澶之子, 聖時之孫, 堤川
              李哥之壻也。 臣與尹得九相知十餘年, 得三是得九之兄, 而李夏徵之壻也, 得九或來臣家作詩矣。 務安術士尹應振則未見, 而曾爲推數矣。 臣昨年來京時, 見分撥而知有虎災, 甲子年, 見朝報及狀啓, 知有星隕之說, 而天鼓星之說, 臣不爲也。" 光哲、國薰面質, 國薰曰: "汝自京下來時, 豈不爲虎入之說乎?" 光哲曰: "果言之矣。" 國薰曰: "汝又不爲馬入之說乎?" 光哲曰: "此則吾何嘗言乎?" 國薰曰: "汝豈不曰虎入馬入大變怪乎? 其時有星隕, 故汝又以爲, ‘壬辰前星隕, 其後有亂, 趙重峰前期知之。 自甲子計至幾年, 則必有事’ 云矣。" 光哲曰: "星隕之說, 吾何嘗酬酢乎?" 彼此互相爭詰。 光哲曰: "汝曾有靈巖人預爲避亂之言, 故吾責其妄言, 豈以有亂之說, 言於汝乎?" 國薰曰: "其時汝來小房, 明言之, 又豈不曰非久當有亂離, 吾當放歸乎?" 國薰又曰: "其時吾傳尹哥之言, 以爲某年, 朝廷必有變, 彼此間一邊人盡死云, 汝豈不聳聞其言乎?" 光哲曰: "汝言於吾, 故吾曰如此言易生事, 不可妄說。 應振曾謂吾必有官厄, 而吾豈有官厄乎? 應振之言, 不驗云矣。" 國薰又供曰: "光哲嘗誦傳一絶句曰, ‘鐵馬西來漢水濱’ 云云, 而此詩卽當宁夢中肅廟所贈詩云矣。" 上憤痛不能定坐。 承旨金善行曰: "此卽麗朝恭愍王事, 而詩讖已驗於紅巾賊, 臣等亦嘗稔聞而誦之, 有何可驚耶?" 上喜曰: "然乎?" 卽加金善行資, 除都承旨。 又令光哲、國薰面質, 光哲則曰: "國薰誦傳此詩。" 國薰則反曰: "嘗聞於和順居崔彦恒。" 盖光哲凶獰, 擧麗末詩, 傅會爲說, 與國薰輩瀾漫酬酢, 至及於不敢言之地者綻露無餘, 上卽命結案。 其結案曰: "臣以逆商之孫, 逆志之子, 凶謀、逆節極其狼藉, 而又不勝逆心, 嚴問之下, 敢以麗末詩句罔測比擬, 大逆不道, 遲晩。"
地名: 平澤 (忠清道, 縣（監）)
年: 1406.0

○甲申/罷判恭安府事朴子安、摠制尹坤等九人職, 流前泥城都兵馬使辛有賢于平澤縣。 初, 有僧惠敬者, 施其奴婢于龜巖寺, 繁衍至數千口, 及限寺額, 龜巖寺當革。 子安等, 以其奴婢爲祖上施物, 自戊寅以來, 曾訟于官, 至是得之。 許應爲大司憲, 建議以龜巖寺奴婢, 復屬于公, 子安等懷憤, 訟于議政府, 且言: "應亦是使孫, 但以不與同訟不得, 故銜之, 使令屬公。" 司諫院劾啓:
地名: 平澤 (忠清道, 縣（監）)
年: 1426.0

○義禁府啓: "憲府問李明德
              平澤縣農舍有無, 明德以蹈所識任仁壽姪權聃奴無知等爲證, 其意謂蹈挾私, 以此摧辱蹈。 請依律科罪。" 乃罷明德職。 初, 蹈父近, 受平澤縣海澤築堰作田, 與明德妻家田相界, 蹈曾主於仁壽家爭田, 故明德以此及之, 欲蹈避嫌, 不得問其事也。
地名: 平澤 (忠清道, 縣（監）)
年: 1459.0

○忠淸道觀察使黃孝源據道內牙山留鄕品官人吏及時興、昌德、長時、日興、光時、花川驛子等狀告啓: "臣見牙山之吏, 咸以欺詐謀害守令爲業。 且官舍頹圮隘陋, 而遠於材木産地, 營建無由, 且其基地大水衝激, 勢將墊溺。 況驛吏狀告守令死亡之說, 雖怪誕, 然曾經守令生者少死者多, 驛吏之言, 似爲不虛。 上項六驛吏本少, 又因歲凶, 流亡頗多。 而牙山東距溫陽郡十二里, 北距平澤縣、南距新昌縣各十里。 請革牙山縣, 其土地人民割屬三邑, 鄕吏屬於溫陽, 奴婢分屬六驛, 以懲惡俗, 以補殘邑, 以實驛路。" 啓下吏曹。 吏曹啓: "廢置郡縣, 其事甚重, 請令都巡問賑恤使黃守身更審便否, 啓聞擬議施行。" 上從孝源啓革之, 其土地人民, 割屬溫陽等三邑, 奴婢鄕吏, 量屬隣近邑。
地名: 平澤 (忠清道, 縣（監）)
年: 1462.0

○辛丑/司憲府啓: "牙山官奴禾萬雖愚惑無知, 聽金鉤、趙珪指嗾, 告訴大臣, 平澤縣監金得敬、溫陽郡事趙元祉阿附大臣, 屈法從請, 趙珪、金鉤謀復本縣, 備錄大臣之過, 陰囑禾萬告訴, 竝不當, 不可以赦前全釋, 請依律科罪。" 命收珪、鉤告身, 餘皆勿論。

○丁巳/司憲府啓: "黃守身以當國大臣, 請于平澤縣監, 預占官奴道者, 未受賜而役之於家, 又使官奴婢耕牙山菜田而收其利, 又以遠接使親到平山府, 請除尹山之役, 專屬家事, 殊無大臣正大之體。 請上裁施行, 道者未還定本役, 尹山充軍, 牙山菜田所出, 令戶曹區處。" 從之, 命守身勿論。
地名: 平澤 (忠清道, 縣（監）)
年: 1476.0

○前此私奴木年上言: "永山府院君
              金守溫冒稱恭陵入陳田直, 據奪平澤
              三歧(堰沓)
                〔堰畓〕
              , 今已十一年。 今年七月判下還給, 又奪其穀。" 至是命承政院問其由, 仍傳于政院曰: "永山之事, 果何如也?" 承旨等對曰: "守溫大失矣, 令攸司鞫之, 何如?" 傳曰: "戶曹給立案稽緩, 故守溫得如此, 其令憲府推鞫。"
地名: 平澤 (忠清道, 縣（監）)
年: 1479.0

○丁巳/命召大司憲朴叔蓁等傳曰: "卿等, 以予處決沈澮奴婢事, 爲非。 然付溫陽正案者, 不可與澮, 付澮文記者, 不可與溫陽, 何爲則可? 卿等, 酌宜以啓。" 叔蓁等對曰: "沈澮文記不明, 例當屬公。" 傳曰: "爾等所啓不當, 其各退去。 予與政丞等議之。" 叔蓁等更啓曰: "丁酉年始訟之時, 姜希孟、朴仲善遣人溫陽, 潛招時立役奴婢, 爲邑吏所捕, 轉移推劾, 至于數邑, 竟皆逃匿, 不得抵罪。 今持平洪興, 任平澤時, 亦嘗鞫之。 凡訟奴婢, 必待官決, 然後可役使也。 沈澮、希孟等, 當未決前, 使人潛招, 又使其子沈瀚、姜龜孫, 通書暗請, 甚不可。 請鞫之。" 傳曰: "予已知道。" 仍命承旨, 更考文案, 以啓。
地名: 平澤 (忠清道, 縣（監）)
年: 1496.0

○命更議水雪副正妻張氏獄, 魚世謙議: "臣前議別遣察理使更鞫者, 非欲其更加刑杖, 勒服張氏也, 此關係綱常重事, 必其言端初出於郭偲之口, 若詳覈之, 則張氏曖昧之罪, 釋然無疑故也。 今觀政院所啓, 果經甲寅年大赦。 是非間, 俱不可追論, 因而棄之, 庶合大體。" 韓致亨、尹孝孫議: "張氏之事疑獄, 果如政院所啓, 然以士族婦女, 得此穢惡之名, 終不得雪矣。 依前議, 察理使發遣, 窮詰言根出處, 而明卞之, 果出於郭偲之口, 則張氏所當棄, 而郭偲之罪, 亦有所歸。" 李克墩議: "大抵獄事多冤枉, 況張氏之事, 閨門所犯, 亦非親見, 不可的論, 果如政院所啓。 然其奴每邑同初服十六歲時行奸, 以此疑爲水雪副正在京同居時, 然迷惑者追記年月, 或致差錯, 安知非在平澤時通奸, 而妄招爲十六歲時乎? 考推案, 果在甲寅年赦前, 其後連奸兩奴與否, 亦不可的知也。 且內隱金今雖曰: ‘造言。’ 事干人亦皆曰: ‘因內隱金敎誘。’ 然此亦不可就實也。 張氏旣忍杖不服, 每邑同已死, 郭偲亦服, 故彼等皆自料, 雖受刑杖, 終難立證, 又無自己切害之事, 故如是反辭耳。 臣意以謂, 士族婦女失行, 大關風敎, 況宗親之妻乎? 此事道內喧騰已久, 監司風聞擧覈, 不可輕易棄之。 依前議, 遣察理使更鞫言根出處, 其言皆出於郭偲之口, 然後棄之未晩也。 律文所謂: ‘非奸所捕獲勿論。’ 之法, 非謂此等事也。 察理使今雖往鞫, 不可遽刑張氏, 但問其言根而已。" 從世謙議。
地名: 平澤 (忠清道, 縣（監）)
年: 1521.0

○傳曰: "臺諫請問安瑭, 何以爲之?" 大臣等啓曰: "瑭知其機, 而不告, 固失也, 然其率子歸鄕, 專欲止子之惡。 其情則可矜, 是豈瑭之罪乎? 且已經大臣, 其必直啓也。 其招于政院, 下問何如?" 傳曰: "可。" 安瑭詣政院啓曰: "臣前年春, 風濕病發, 避寓人家。 子處謙、處諴、處謹遭母喪, 常守廣州廬, 時時來見卽還。 今年八月十八日脫喪後, 處諴素多疾病, 臣常率居服藥治療, 不出門外。 處謙則在昭格署洞本家, 處謹則在長興庫洞妻家。 九月間, 處謙則忠淸道
              平澤等處農所監打作, 處謹則黃海道
              白川地監打作, 處謙則同月晦時, 處謹則今十月初, 生還入京。 臣與子息等常言曰: ‘汝等罷榜, 吾亦收告身, 愼勿往見朋友雜言。’ 常常敎戒, 而處謙不從敎令, 或橫行不義之地, 飮酒不謹, 臣日日叱勑, 而臣欲退居忠淸道
              陰城地, 今月初六日, 率處諴出居門外靑坡家。 處謹則妻母病苦侍藥, 而妻母身故, 因此不到門外家。 處諴言其兄處謙飮酒于不義之地, 有大臣謀害之意, 四寸弟安珩來門外家, 亦如是云云, 臣驚惑失措, 令奴子招處謙, 多般叱勑、歐打, 初九曰率處謙, 宿于樂生驛, 初十日至于駒興驛。 臣本以病人, 不得運身, 留此驛。 臣及處諴則宿于東上房溫突, 處謙則因房窄, 宿于西上房。 夜半義禁府都事至, 臣與處諴顚倒出庭, 處謙已逃矣。" 杖訊安處謙, 供曰: "臣與處諴同死於一劎事: 以詩山正擧事之言, 語諸處諴, 則泣下不應, 與臣意相反, 同死於一劎云云。 門隙啓達事: 臣實言之, 擧事後設有譴責, 如之何云云。 諺簡入內事: 安珩、宋祀連皆謂: ‘自本房書入。’ 云云而已。" 他餘推問事, 與前招無異。 處謙又供: "宋祀連所納臣之手書人名件記內, 鄭瑺則今已進告者也。 尹世英乃鄭瑺之友, 而業儒者也。 黃俔庶孽而業武者, 權夢齡亦業武者。 趙汴, 臣之三寸姪, 而方習武事者。 凍山, 乃宗室凍山守也。 宋璁居楊州, 而曾業武事者。 朴婿乃朴士林之壻, 而武科出身, 今爲軍器寺主簿, 而名不知者。 徐說今屬內禁衛, 吳胤弼武科出身者。 朴圖南業武, 而今居母喪者也。 祥之, 前參奉奉天祥也。 子蕃, 今被囚李成幹。 耆叟, 宗室三岐守
              明遠。 習讀官, 金光遠。 踈翁, 今被囚權磌之別號。 瑞卿, 瑞字雖誤書, 而韓忠之字。 子成, 儒生尹信之字。 士林, 前察訪朴士林。 德粹, 儒生李德粹。 士命, 觀象監官員金士命。 止源, 生員李若水。 元亮, 生員申潛。 欽之, 幼學李思欽。 挺然, 生員安珽。 敬順軍職安敬順。 宋億壽, 羽林衛也。 權世亨, 隣居業儒者也。 李僉使, 李發也。 李子, 李發之子, 而名不知業武者。 金子, 金世忠之子, 而名不知業儒者。 李珪, 年少儒生。 延玄齡, 司議。 昌齡, 別坐, 而居喪者。 季良, 前參奉趙廣佐之字。 子安, 及第李忠楗。 盧世傑, 前引儀也。 金玉精, 學生也。 和甫, 宋好禮之字。 純仲, 朴淬之字。 李以福, 業儒者, 寶之弟, 乃金寶之弟, 名不知者。 玆四十三人, 或欲作契, 而書之, 或欲識字而書之; 或聞其賢, 而書之。 金哲堅、順伊、龍孫、直文、一同、一孫、法之、貴千、貴福、順平、春孫、春伊、銅孫、四同、羅斤乃、裵孫、芿叱同、五十同、麻同、加里知、朴義山、池成萬、池永山、金直孫、車載、李介同、朴金叱同、林金萬、姜哲孫、嚴下、通魯、石林、水萬、趙富祿、李鐵孫、宋銀同、碩福、石連山、安貴同、尹同哲、伊於、伊同、朴萬金、李孝、孫弟、李仲連、鄭國同、鄭同年、尹無作、金咸、於里、山洪、延山, 玆六十人, 居母墳之傍, 而禁火、禁伐者, 欲爲稱念饋酒, 而書之耳。 背書, 自去月二十八日, 至今月初九日, 列書各日生氣福德, 遊魂絶命書塡者, 將欲陪父下鄕故, 擇吉日也。 傍書辛巳、丙午、戊申、庚戌者, 父與臣等三兄弟年甲也, 別無他情。" 又杖訊處謙, 不服。 杖訊安珩不服。 權磌更供: "宋祀連招內: 處謙等語臣曰: ‘今日, 宰相齋宿本司, 擧事何如? 詩山正、權修撰今當至矣。’ 鄭瑺招內: 磌語處謙曰: ‘君, 背父翁歸鄕, 其事將何爲之? 又若此事發覺, 則當止死其身, 遺其餘徒, 爲後日之地矣。’ 安珩招內: 處謙數出入于外, 瑭問其所由, 處諴曰: ‘詩山正、申抃、權愼到外矣。’ 安處謙招內: 權磌到臣家曰: ‘見詩山正, 知君欲爲美事。’ 臣答曰: ‘如吾如汝, 不能爲也。’ 權磌曰: ‘如此, 故詩山謂汝爲無勇也。’ 又曰: ‘吾等共爲之, 則何有不可爲之事? 不但爲虛語, 而實成此事可也。’ 以此招 辭觀之則處謙等同謀, 圖爲擧事, 事狀明白, 爾當直招云, 臣聞處謙遠行, 往其家相見敍別事, 果有之矣, 同謀擧事, 則臣實不知也。" 又杖訊權磌、安處謙, 不服。
地名: 平澤 (忠清道, 縣（監）)
年: 1530.0

○傳于政院曰: "鳳南令
              榮, 乃宗室之人, 而居于平澤, 爲强盜所殺, 至爲殘酷。 若實爲盜賊, 則必偸取財貨而去。 此則不取財貨, 而焚蕩家室, 盡殺妻子, 而又剝割鳳南令之面, 不無奴子相爲陰嗾之事, 至爲驚愕。 其奴子小才, 當其焚蕩之時, 隱伏於他處而不救, 此奴子所不可爲之事也。 且與孟高石等有嫌, 幷速拿來, 三省交坐推之。 平澤縣監盧漢佑, 聞金檢金進告, 率邑內之軍卽赴, 而因夜深未得追捕云。 其卽時進救與否, 未之知也, 常時捕盜之事, 恒加嚴戒, 以待其變可也, 而不能嚴防, 致令盜賊至於如此。 盧漢佑亦拿推。 鳳南令以前銜, 歸于平澤乎? 若不爾, 則宗簿寺所當糾察。 前銜與否, 問于宗簿寺, 幷推考。"
地名: 平澤 (忠清道, 縣（監）)
年: 1540.0

○憲府啓曰: "昨日下問海澤相爭之事, 相考司中, 則凡海澤立案, 皆以奴名呈訟, 故不知某人乃某奴也。 但玉同, 海安君妻父故參奉愼弘猷之奴子, 此乃王子相爭海澤事也。 牙山官吏, 知情誤決, 故已推之矣。"
                【憲府相考書啓: "禮山居甲士李守良呈狀云: ‘京中居內需司官員稱名人崔千孫, 德山居尹起貞等田地奪取。 二公主家記上, 牙山居奴一山地奪取。 二公主家記上, 申倫地奪取。 三公主家記上, 禮山居同人李守良等十五人地奪取。 德陽君家記上, 又鳳城君奴孝林與私奴終同、玉同等, 平澤地掘浦相爭’ 云。"】
              答曰: "見推牙山縣監公事, 則鳳城君奴孝林, 與韓瑞雲奴終同相爭也。 然則似不干於海安君, 故問之也。 今見啓辭, 海安君妻父愼弘猷之奴玉同云, 必以此爲干於海安君而啓之也。 玉同雖云愼弘猷之奴, 海安君不傳得爲己奴, 則似不干於海安君也。 千孫者, 奪取民田, 記上諸君公主之家云。 此人專不干於內需司, 而前者以別監爲司鑰者, 詐稱官員, 奪取民田, 於所聞甚爲不美。 法司察而爲公事可也。"
地名: 平澤 (忠清道, 縣（監）)
年: 1547.0

○憲府啓曰: "《大典》捕盜論賞條 ‘元有職’ 云者, 臣等未知竝指八九品職與散職也。 頃者具賛, 雖以此加階, 
                【大臣援例啓之。 見初四日。】
              物論皆以此爲不當。 況具贊之前, 未聞復有是例也。 雖時任守令, 不許加階, 故前者捕僉知稱號强盜者, 平澤縣監趙英傑, 捕鳥嶺大黨者, 延豐縣監李亨臣等, 皆不得親授。 其後守令捕盜者加階事, 則各別受敎也, 而勿論時、散及職之高下, 竝令加階事, 未聞復有是敎。 韓春同, 乃商賈之人, 雖曰有職, 例論以賤隷, 況頂玉與銀章之貴乎? 盧世弼, 亦非自已所捕, 本無係毫之勞, 而因緣奔競, 以衆人同力所獲, 獨爲已獲, 人皆驚怪。 況以前內禁衛散職, 豈合堂上之階乎? 臣等啓請改之, 成命已下, 而苟循具賛之例, 施卽還授, 尤爲未便。 昔者唐臣陸贄, 諫其君曰: ‘靑朱雜沓於胥徒, 金紫普施於輿皂, 當今所病, 方在爵輕。 設法重之, 猶恐不重, 況自輕棄, 何以勸人?’ 此言正中今時之病。 識者莫不寒心。 請竝如前改正, 今後散類, 依《大典》賞布賞職, 以重朝廷官爵。 倭人, 性本巧詐, 欲試朝廷淺深, 其所私請, 斷不可從。 爲禮官之長者, 所當嚴辭牢拒, 以示不可開例之意。 而許和約條, 朝廷酌定, 計非偶然。 堅如金石, 牢不可破, 而前者客使, 一發請改之語, 禮曹略無難色, 任意書送于政院, 物情旣爲未便, 而又以迎逢船所載之物, 欲令分半公貿。 一循倭奴之私請, 續續啓達, 如木偶人, 在倭奴手弄之中, 使國威虧損, 其不職甚矣。 判書申光漢, 請罷其職。 內農圃首奴, 以內侍府奴差定事, 雖有受敎, 而隱然啓下, 呈手本于政院。 事雖微小, 漸不可長。 宦寺居中操弄之弊, 所關甚重。 自上每諉以有受敎, 留難至此, 物情未便。 丁孫, 請依律治罪。 各道觀察使, 以本道之人差遣, 多有所不可者。 一道之人, 知與不知, 親與不親, 或稱朋友, 或稱族屬, 橫行列邑, 出入官府, 作弊中間者, 不可勝數。 而監司、守令, 勢不得相與質問, 故守令等, 怯於毁譽, 不辨虛實, 應接饋遺, 猶恐不及。 甚者請囑萬端, 徵索無厭。 其不知不親者猶若是, 況其爲友爲族者乎? 其爲貽弊, 不可勝言。 
                【此言雖似泛論, 蓋專指湖南弊習, 寫盡無餘。】
              
              全羅道監司吳謙, 乃其道之人, 
                【卽羅州人也。】
              請速命遞, 以他員差送, 以除一道之弊。"
地名: 平澤 (忠清道, 縣（監）)
年: 1593.0

○經略移咨: 大槪, 本國八道之中, 某道、某邑, 倭奴盡數占據; 某道上犯; 某道未犯; 某處某道, 全未入境, 逐一備細, 開寫明白, 咨復施行。 回咨曰: ‘如平安道
              平壤府城ㆍ中和ㆍ祥原等郡, 俱經焚蕩占住。 寧邊ㆍ肅川ㆍ成川ㆍ定州ㆍ安州ㆍ龜城ㆍ朔州ㆍ昌城ㆍ義州ㆍ江界等府鎭、德川ㆍ順川ㆍ熙川ㆍ雲山ㆍ嘉山ㆍ郭山ㆍ宣川ㆍ鐵山ㆍ龍川ㆍ渭原ㆍ碧潼ㆍ博川ㆍ理山ㆍ寧遠ㆍ慈山ㆍ价川等郡、甑山ㆍ咸從ㆍ江西ㆍ永柔ㆍ龍崗ㆍ三和ㆍ順安ㆍ江東ㆍ三登ㆍ陽德ㆍ孟山ㆍ泰川ㆍ殷山等縣, 俱賊未入境。 黃海道
              黃州ㆍ海州ㆍ瑞興ㆍ平山ㆍ豐川等府鎭、鳳山ㆍ谷山ㆍ遂安ㆍ信川ㆍ安岳ㆍ載寧ㆍ白川等郡、新溪ㆍ牛峯ㆍ文化ㆍ松禾ㆍ長淵ㆍ瓮津ㆍ康翎ㆍ殷栗ㆍ江陰ㆍ長連ㆍ兎山等縣, 俱經焚蕩占住。 只延安府一城, 守臣固守, 奮勇拒敵, 賊遂大挫而去。 京畿
              廣州ㆍ驪州ㆍ坡州ㆍ楊州ㆍ水原ㆍ富平ㆍ利川ㆍ仁川ㆍ長湍ㆍ南陽等府鎭、楊根ㆍ豐德ㆍ加平ㆍ安山ㆍ朔寧ㆍ安城ㆍ麻田ㆍ高陽等郡、龍仁ㆍ振威ㆍ永平ㆍ陽川ㆍ金浦ㆍ砥平ㆍ抱川ㆍ積城ㆍ果川ㆍ衿川ㆍ通津ㆍ交河ㆍ漣川ㆍ陰竹ㆍ陽城ㆍ陽智ㆍ竹山等縣, 俱經焚蕩, 亦有占據。 江華ㆍ喬桐等府縣, 俱賊未入境。 江原道
              原州ㆍ淮陽ㆍ襄陽ㆍ春川ㆍ三陟ㆍ江陵ㆍ鐵原等府鎭、通川ㆍ平海ㆍ旌善ㆍ高城ㆍ扞城ㆍ寧越ㆍ平昌ㆍ等郡、金城ㆍ蔚珍ㆍ歙谷ㆍ伊川ㆍ平康ㆍ金化ㆍ狼川ㆍ洪川ㆍ楊口ㆍ橫城ㆍ麟蹄ㆍ安峽等縣, 俱經賊患, 亦有占住。 慶尙道
              慶州ㆍ星州ㆍ安東ㆍ昌原ㆍ金海ㆍ密陽ㆍ善山ㆍ大丘ㆍ東萊等處府鎭、草溪ㆍ蔚山ㆍ梁山ㆍ淸道ㆍ醴泉ㆍ永川ㆍ興海ㆍ金山ㆍ咸安ㆍ陜川等郡、慶山ㆍ固城ㆍ巨濟ㆍ義城ㆍ泗川ㆍ鎭海ㆍ開寧ㆍ三嘉ㆍ高靈ㆍ宜寧ㆍ河陽ㆍ龍宮ㆍ彦陽ㆍ漆原ㆍ仁同ㆍ聞慶ㆍ咸昌ㆍ知禮ㆍ玄風ㆍ軍威ㆍ比安ㆍ義興ㆍ新寧ㆍ靈山ㆍ昌寧ㆍ機張ㆍ熊川等縣, 俱經焚蕩, 占住。 靑松ㆍ寧海等府、榮川ㆍ豐基ㆍ咸陽等郡、南海ㆍ盈德ㆍ居昌ㆍ奉化ㆍ河東ㆍ淸河ㆍ安陰ㆍ丹城ㆍ禮安ㆍ迎日ㆍ長鬐ㆍ眞寶等縣, 俱賊未入境。 只晋州一城, 本鎭官固守拒賊, 斬殺甚衆, 賊遂遁歸。 咸鏡道
              安邊ㆍ德原ㆍ鍾城ㆍ慶興等府鎭、文川ㆍ高原ㆍ三水ㆍ端川等郡、洪原ㆍ利城ㆍ明川等縣, 俱經賊患, 亦有占住去處。 忠淸道
              忠州ㆍ淸州等鎭、淸風ㆍ丹陽ㆍ槐山等郡、文義ㆍ堤川ㆍ懷德ㆍ延豐ㆍ陰城ㆍ淸安ㆍ鎭川ㆍ永春ㆍ報恩ㆍ永同ㆍ黃澗等縣, 俱經焚蕩, 亦有占住。 公州ㆍ洪州等鎭、林川ㆍ泰安ㆍ韓山ㆍ舒川ㆍ沔川ㆍ天安ㆍ瑞山ㆍ沃川ㆍ溫陽等郡、鴻山ㆍ德山ㆍ平澤ㆍ稷山ㆍ定山ㆍ靑陽ㆍ恩津ㆍ懷仁ㆍ鎭岑ㆍ連山ㆍ尼山ㆍ大興ㆍ扶餘ㆍ石城ㆍ庇仁ㆍ藍浦ㆍ結城ㆍ保寧ㆍ海美ㆍ唐津ㆍ新昌ㆍ禮山ㆍ木川ㆍ全義ㆍ燕歧ㆍ靑山ㆍ牙山等縣, 俱賊未入境。 全羅道
              珍山ㆍ錦山等郡, 龍潭ㆍ茂朱等縣, 俱被焚掠外, 羅州ㆍ光州ㆍ南原ㆍ長興ㆍ順天ㆍ潭陽ㆍ濟州等府鎭、寶城ㆍ益山ㆍ古阜ㆍ靈巖ㆍ珍島ㆍ淳昌ㆍ金堤ㆍ礪山ㆍ靈光ㆍ樂安等郡、昌平ㆍ臨陂ㆍ萬頃ㆍ金溝ㆍ綾城ㆍ光陽ㆍ龍安ㆍ咸悅ㆍ扶安ㆍ咸平ㆍ康津ㆍ玉果ㆍ高山ㆍ泰仁ㆍ沃溝ㆍ南平ㆍ興德ㆍ井邑ㆍ高敞ㆍ茂長ㆍ務安ㆍ同福ㆍ和順ㆍ興陽ㆍ海南ㆍ求禮ㆍ谷城ㆍ長城ㆍ珍原ㆍ雲峯ㆍ任實ㆍ長水ㆍ鎭安ㆍ大靜ㆍ旌義等縣, 俱賊未入境。 只全州府一城, 賊至城外, 望見守備完固, 不犯而退。
地名: 平澤 (忠清道, 縣（監）)
年: 1618.0

○午時, 王出御宣政殿, 引見檢察使沈惇。 右副承旨鄭逵、假注書鄭良弼、記事官安應魯･申垍入侍。 上曰: "天朝徵兵之事, 何如?" 惇曰: "我國與奴穴密邇, 故天朝征奴徵兵之事, 言言皆責望於我國。 我國群情, 皆欲入送, 當初奏文, 顯有不肯之色, 故深以爲悶。 朴鼎吉之行, 姑爲停止, 改送咨文, 自此物情歡喜矣。" 王曰: "此賊養兵, 幾四十年, 雖以天下之兵當之, 勝敗未可知矣。" 惇曰: "頃見天朝通報, 則亦以爲難。 雖以天朝之兵, 難期殲滅矣。" 王曰: "昔者, 建州衛
              李滿住征討時, 我國有尹弼商、康純、魚有沼、南怡輩爲將。 未知此時, 亦有如此之將乎。" 惇曰: "此賊與滿住不同, 滿住之强, 不至如此奴也。 此賊與天朝相較, 雖或一枝兵馬, 來犯邊上, 必無深入之理, 今徵兵不送, 亦恐被譴於天朝也。" 王曰: "江都欲爲保障, 已爲預度, 而江都之外, 可合保障, 何處耶?" 惇曰: "江都地廣, 水陸路通, 宗社、版籍、禮樂、文物, 亦可具矣。 其次忠淸水營, 形勝最好, 湖南則扶安與江華, 脈路相通, 亦可預備。" 王曰: "江都水陸程途, 向何方? 自江都往水營, 由何路耶?" 惇曰: "江都, 陸行, 則自陽川、通津, 抵甲串乘舟, 則自江頭, 過金浦、陽川、通津, 抵燕尾亭, 自江都向湖西, 陸行, 則由振威、水原、平澤、德山, 到水營, 舟行, 則過安興渡, 抵沔川矣。" 王曰: "江都, 已爲料理, 自江都下海之擧, 則未知如何?" 惇曰: "事若至此, 無異航海。 國事艱危, 有不可言矣。" 王曰: "江都則扈從之士, 避亂之人, 皆可容接乎?" 惇曰: "若無舟子之指揮, 則泥濘之地, 潮汐之水, 萬無飛渡之理。 且奴之長技, 只在馳騁, 棄其長技, 渡海何爲? 況江都諸島, 星羅碁布, 可助聲援。 鎭江牧場, 許民耕食, 則非特都城士民, 亦皆安集, 畿內百姓, 盡可入居矣。" 王曰: "卿今下去, 察見形止, 從長處置, 可也。 且江都, 雖曰保障, 軍器、軍糧, 預爲措備, 然後可以謂保障矣。 築城之功力必難, 木柵爲先設造, 以爲臨亂依歸之所。" 惇曰: "前見下敎, 牧場許民之事, 以爲持難。 豆場可以牧馬, 鎭江場則可以耕種, 今雖許民耕食, 待時還收牧, 未爲不可。" 王曰: "江都雖爲保障, 西北關防, 不可不備, 京城守禦, 亦可料理, 而我國之事, 殊着無
              實擧行之事, 極爲可慮。" 惇曰: "上敎至當。 進守爲上策, 退保爲末計。 備局諸臣, 今方料理, 而非但兵力脆弱, 當此邊虞孔棘, 台席久曠, 右相雖在, 而不爲出仕, 群下之情, 深用憂悶。" 惇曰: "小臣備位於營建堂上, 于今四載矣。 今此宮闕之役, 非不知出於不得已, 而頃日徵兵咨檄之來, 小臣妄陳所懷, 反承優容, 不勝感激。 愚臣之意, 非欲竝停兩闕。 米布垂盡, 財力已匱, 先修一闕, 待其完畢, 觀勢更爲。 故都監諸臣之意, 亦皆如此, 敢爲冒瀆。" 王曰: "觀勢爲之。" 惇曰: "事目磨鍊內, 羅州摘奸事已下, 而朴自興獻議, 扶安似好, 此處亦摘奸乎?" 王曰: "扶安亦摘奸以來。" (豹皮一令、環刀一柄賜給。 罷出。)
地名: 平澤 (忠清道, 縣（監）)
年: 1622.0

○兩司合啓: "近來守令, 率皆無恥之人, 殘破之邑, 欲換饒地者, 比比有之。 其一則平澤縣令
              監
              申用休也。 平之爲邑, 地小(如斗人)民鮮(少), 而今則逃亡殆盡。 用休之臧獲雖多, 三十餘口, 豈在於一小邑之理哉? 請令本道監司, 査覈用休奴婢多寡有無, 事若不實, 繩以欺妄之律。"
地名: 平澤 (忠清道, 縣（監）)
年: 1719.0

○旌褒孝行節義人。 平澤私婢千芩、沔川學生李性一、淸州士人李命煥妻申氏、木川士人金天揆、平澤私婢賤生、鎭川士人李熺、順天軍人金今先妻金氏、靑陽民韓道東妻崔氏、報恩幼學具爾極、平山士人洪萬昌妻金氏等十人, 以孝行貞節, 旌其閭; 唐津私奴同立ㆍ私婢莫芝、扶餘禁衛軍吳成安、唐津御營軍金斗尙、寧邊官奴四軍、順安寺奴弼柱等六人, 以孝行免役; 平山進士閔采萬、通德郞李時煥等二十五人, 以孝行忠義贈職; 松禾村民車成弼、衿川私婢二貞等四十一人, 以孝行貞節復戶; 沃溝村童金善文、价川村女善香等三十七人, 以孝行貞節, 賜物有差。
地名: 平澤 (忠清道, 縣（監）)
年: 1728.0

○上御仁政門, 親鞫。 問睦涵敬, 涵敬供: "前參奉李東馨之姪李昈, 與金重萬謀議, 而臣不知。 尹夢徵謂臣曰: ‘李昈與陽城人謀議。’ 初九日, 臣往見李昈, 則與重萬同宿。 重萬去後, 臣問之則昈曰: ‘汝若往權瑞麟家, 則當免死。’ 臣往瑞麟家, 方椎牛, 聚數百人, 刀劍可怕。 蓋得緣林輩, 崔擎宇以喪人變服, 聚數百人, 而至將帥則李麟佐。 金重萬率八十人來會云, 而無一人來者, 李培率百餘人而來, 犒軍私習。 左將軍李昈、右將軍崔擎宇, 臣爲進勇都尉, 整軍將擊平澤。 臣還家, 尋金重萬, 則不知去處, 三月十三日, 鄭世胤子一華率臣往李昈奴家, 脅迫臣, 不得已隨去。 十五日冒雨入淸州, 分路向安城, 臣謂賊徒曰: ‘聞安城軍士皆走。 若以禁衛軍授我, 我當往破安城。 許之, 故佯率軍上山, 仍爲奔散, 至鎭川爲官軍所捉。 聞海美營將, 十七日率軍應賊而不來, 報狀的實, 嶺南兵十五日上來云, 而亦不來。 鄭世胤主事而敗死, 閔昌道子元楷倡首於忠州, 若捉問元揩則可知。 忠州事, 世胤與安熀往平安道, 欲謀議, 熀, 臣之族, 居龍仁
              直谷。 世胤又於正月, 往湖南, 李昈追往, 泰仁倅暗暗點兵, 羅州富人羅晩績, 多出錢布, 給李昈。 賊軍入淸州時, 皆素服, 張欽、張鎔, 不知去處, 權瑞麟似聞敗死, 瑞龍向竹山陣。 僞木川縣監郭長被擒於都巡撫營, 鄭一華妻娚尹就徵居陽智, 聚軍三百名。 賊魁以爲: ‘嶺南兵數萬, 十五日破安東, 屯聞慶, 通津府使南泰績在本府, 以三百軍, 將相應以待。’ 云。 左將軍李昈麾下, 振勇五都尉, 其二臣及李義衡, 餘不記名。 賊徒又言: ‘泰仁軍, 十五日向公州。’ 云。 兩班, 初則一百二十, 及至淸州、鎭川, 幾二百人, 賊皆言: ‘若往竹山, 則利川府使當率軍相應。’ 云。 瑞麟、麟佐皆言: ‘曾與利川府使相識, 亦吾同類, 必相應, 通津、利川兩府使, 皆以吾輩之不早起爲悶。’ 云。 柳儉、尹台徵居陽智與李昈皆洞內, 是昈之同壻, 臣六寸。 安城郡守李光績, 亦入其中。 柳儉言: ‘南人太半入之, 若各出五六人, 次次流入城中, 藏於各家, 作變則好矣。’ 云。 若問於儉之兄柳㑫在淸寧橋者, 則可知其計。 李培知兵使之面, 故指示臣斬之於大門之內。 時, 鷄鳴, 麟佐給臣環刀軍服。 箇箇謀逆, 是實。" 處斬孥籍如法。 上以涵敬殺兵使, 正法後出付肢體于仇家。
地名: 平澤 (忠清道, 縣（監）)
年: 1787.0

○時, 畿湖之間, 忽有訛言。 一日中轉相胥動。 或稱胡騎驟至, 或言海賊近泊, 居民扶携奔竄, 閭里殆空, 過一宿始定。 忠淸道觀察使金光默啓言: "本月十四日, 聞道路所傳, 自水原、平澤接界之地, 忽有訛言, 居民騷動, 至及於溫、牙、天、稷等邑, 傳說狼藉, 臣固知一時浮言, 不足驚疑, 而當此農節, 民間浮動, 亦甚可悶。 一邊發關於附近八邑, 使之曉諭鎭安, 一邊發遣可信耳目, 採探守令之擧措, 平澤縣監李衡弼, 遽生恇㤼, 至有吏奴作隊, 吹角令招之擧。 無知愚氓, 雖有風聲鶴唳之惑, 爲官長者, 固當持重彈壓, 思所以鎭安之道。 乃反作此擧措, 益令民心驚動, 極爲妄率。 請該縣監罷職。" 敎曰: "該倅事, 雖甚可駭。 聲績人之徑遞可惜。 勿罷, 先令該府拿處。" 未久有東喆之變。